text: Firma sørgede for trafik-undervisning
  03 september 2015 kl. 17.55
  Eleverne på Fjordbakkeskolen i Skærbæk ved Fredericia blev torsdag undervist i at færdes sikkert. Kurset Trafiksikkerhed i Øjenhøjde er støttet af enrgiselskabet Dong, som i den kommende tid sender hundredvis af lastbiler forbi skolen.
  Det kan være farligt at færdes i trafikken for børn. Især på cykel. 
  Hvert år kommer omkring 6000 børn mellem 0 og 14 år ud for en cykelulykke i trafikken.
  Dong er i gang med et kæmpebyggeri ved Skærbæk. Derfor er der udsigt til at mange tunge køretøjer skal passere skolen. Derfor har firmaet taget initiativ til undervisningen.
  - En god ide, sagde Henriette Madsen, Børneulykkesfonden, som har lanceret kampagnen Trafiksikkerhed i Øjenhøjde.
  